અમે વહેલી સવારે આઉટિંગ માટે ગયા હોય અને કહે પુરકી તું થોડો સ્નેક્સ લઇ લે, આ કોલ્ડ્રિંક્સ લે.. ખાવા-પીવાથી લઇને તમામ બાબતોમાં એણે મારું કેટલું બધું ધ્યાન રાખ્યું છે. ત્યાંની આબોહવાને કારણે મને સખત ફ્લૂ થઇ ગયેલો. તો મારી એવી કાળજી એણે લીધી.. ટાઇમ ટાઇમ પર દવા આપે, જરૂર પડે દવા પણ બદલાવતી ,અને મને આદુ વગરની ચા પીવાની આદત છે તો મારી ચા આદુ વગરની અલગથી બનાવતી. પૂર્વી ભાવવિભોર થઇને વાત આગળ કહે છે.. ઇવન મારા નિયમ ધર્મ સચવાય એ પણ એણે સંપૂર્ણપણે ધ્યાન રાખ્યું છે, કેમકે હું ફૂડમાં ઓનિયન-ગાર્લિક નથી લેતી. મારે ત્યાં એકેય બાબતે કોઈ પણ જરૂરી વસ્તુ માગવી નથી પડી ! એ પોતાનું સ્વાભિમાન જાળવીને રહે જ છે, પણ સાથે એ બીજી સ્ત્રીનું સ્વમાન પણ સચવાય એનું પૂરું ધ્યાન રાખે છે, એનું નામ ધારા છે એમ એના નામ પ્રમાણે એ છે..એને નદીની જેમ વહેવા જ દેવી પડે, એકદમ પ્રેમાળ અને લાગણીશીલ છે એ.